Saludu a sos pastores

Adiosu o pastores! A beranu
a nos bider, cand’hazis a truvare
su masone a sos montes, pro contare
sos fattos de su bassu Campidanu.

Cando bois vivides a lontanu,
trista est sa idda nostra a un’andare;
faghide duncas lestros a torrare
cun su ruzzu e allegru fagher sanu.

Deo affaca a su fogu solu solu,
mentras chi foras mulinan sos nies,
penso a bois e canto una canzone,

Suspirende ’e sas rundines su olu.
E conto sas oras, numero sas dies
de bos bider torrende in s’istradone.